Luzmila Carpio
Lusmila Karpijo (Luzmila Carpio, g. 1954 m. Qala-Qala kaime Potosi departamente) – Bolivijos dainininkė. Atlieka tradicines dainas aimarų ir kečujų kalbomis, groja su charango ir quena. Paauglystėje išvyko gyventi į Orurą. Ten tapo indėnų muzikos kolektyvo nare, su kuriuo dalyvavo konkurse Kočabamboje. Lusmilos atlikta daina Siway Azucena greitai išpopuliarėjo visoje Bolivijoje ir buvo pirmoji indėniška daina, sulaukusi tokio pasisekimo. Dainininkės balsas pasižymi aukštomis tonacijomis. Luzmila Carpio dainose apdainuojamas žmogaus ir gamtos ryšis, santarvė. 2006 m. Bolivijos prezidentas Evo Moralesas Lusmilą Karpijo paskyrė Bolivijos ambasadore Prancūzijoje.